Wislikofen

Pri la komunumo 
Wislikofen estas komunumo en la distrikto Zurzach de Kantono Argovio, Svislando. Ĝi havis 325 loĝantojn je la 31-a de decembro 2008.

 Geografio 
eta|maldekstra|150ra|Wislikofen
Wislikofen situas en la valo de la rivereto Tägerbach, kiu fosas profundan ravinon en la Tavolan Ĵurason kaj alfluas norde de Wislikofen inter la Mellikon kaj Rümikon al Rejno. La komunumo konsistas el la du vilaĝoj Wislikofen kaj Mellstorf.

La teritorio de la komunumo etendiĝas sura areo de 3,75 km², de kiuj 1,33 km² estas kovritaj de arbaro kaj 0,40 km² de konstruaĵoj. La plej alta punkto de la komunumo situas sur alteco de 585 m s.m. sur la altebenaĵo sur la monto Flue, dum la plej malalta punkto troviĝas sur alteco de 360 m s.m. borde de Tägerbach ĉe la norda komunumolimo.

 Najbaraj komunumoj 
La komunumo Wislikofen limas en nordo al Rümikon, en nordoriento al Fisibach, en oriento al Siglistorf, en sudo al Schneisingen, en okcidento al Böbikon, kaj en nordokcidento al Mellikon.

 Trafiko 
Wislikofen situas flanke de la gravaj trafikvojoj. Al la publika transportreto la komunumo estas konektita per la poŝtaŭtolinio de Kaiserstuhl, tra Niederweningen al Baden.

La plej proksima alveturejo al la svisa aŭtovojo A1 troviĝas en Zuriko-Affoltern en distanco de proksimume 22 kilometroj sudoriente.

 Historio 
eta|maldekstra|150ra|La abatejo de la Monaĥejo Sankt-Blasien en Wisliofen
eta|maldekstra|150ra|Sonorilturo de la abatejo
La unua dokumenta mencio de la ĉefvilaĝo Wislikofen datiĝas el la jaro 1107 kiel Wiscilinchoven. Mellstorf la unuan fojon menciiĝis sep jarojn poste en la jaro 1114 kiel Melisdorf.

En la jaro 1113 la Nobeloj de Waldhausen donacis al la Monaĥejo Sankt-Blasien multajn bienojn en la regiono de Wislikofen. La monaĥejo tiam kreis en Wislikofen abatejon por administri siajn bienojn surloke. La abatejo fariĝis la kultura kaj ekonomia centro de la regiono dum multaj jarcentoj. La altaj protektantoj de la monaĥejo kaj posedantoj de la alta jurisdikcio estis en mezepoko la Grafoj de Kiburgo kaj ek de 1264 ties heredantoj la Habsburgoj.

Kiam en la jaro 1415 la Svisa Ĵurkomunumo konkeris Argovion, Wislikofen kaj Mellstorf estis atribuitaj al la subvoktejo Ehrendingen de la Grafejo Baden.

Kiam en la jaro 1798 okaze de la Helveta Revolucio francaj trupoj liberigis Argovion, la komunumo dum kvin jaroj apartenis al la tiama Kantono Baden. Per la mediacia akto en la jaro 1803 la Kantono Baden estis dissolvita kaj integrita al la nova Kantono Argovio. Wislikofen kaj Mellstorf fariĝis komunumoj de la argovia distrikto Zurzach.

En la jaro 1899 la ĝis tiam sendependa komunumo Mellstorf estis integrita al la komunumo Wislikofen.

 Eksteraj ligiloj 
 Oficiala retejo de la komunumo Wislikofen
 Mellstorf en la Historia Leksikono de Svislando